कोरोना अपडेट: देश में 24 घंटों में 2,380 नए मामले, 42 फ़ीसदी (1,009)नए मामले दिल्ली से सामने आए
दिल्ली: स्वास्थ्य मंत्रालय द्वारा आज गुरुवार, 21 अप्रैल को जारी आंकड़ों के अनुसार देश में 24 घंटों में कोरोना के 2,380 नए मामले सामने आए हैं। देश की राजघानी दिल्ली में कोरोना एक बार फिर क़हर मचा रहा है | दिल्ली में आज कोरोना के एक हज़ार से भी ज़्यादा यानी 1,009 नए मामले सामने आए है | जबकि बीते दिन कोरोना के 632 नए मामले सामने आए थे | यानी कोरोना के नए मामले में आज 60 फ़ीसदी की वृद्धि हुई है | दिल्ली में अब एक्टिव मामलों बढ़कर 2,647 हो गयी है |
मीडिया रिपोर्ट के मुताबिक 10 अप्रैल को, दिल्ली में 608 एक्टिव मामले थे, जिनमें से केवल 17 यानी 2.80 प्रतिशत को अस्पताल में भर्ती होने की आवश्यकता थी | 16 अप्रैल को एक्टिव मामले दोगुने होकर 1,262 हो गए लेकिन अस्पतालों में मरीजों की संख्या सिर्फ 29 यानी 2.3 फीसदी थी | दो दिन बाद, दिल्ली में 1,729 सक्रिय मामले थे, जिनमें से 40 यानी 2.31 प्रतिशत अस्पतालों में थे | अस्पतालों में ऑक्सीजन सहायता की आवश्यकता वाले रोगियों की संख्या में वृद्धि हुई है, लेकिन प्रतिशत के रूप में कमी आई है |
दिल्ली में बढ़ते मामलों को देखते हुए कल बुधवार को DDMA की बैठक हुई, जिसमे कोरोना की रोकथाम के लिए मास्क पहनने पर जोर दिया गया है, दिल्ली में अब मास्क पहनना अनिवार्य हो गया है और मास्क नहीं पहनने वालो पर 500 का जुर्माना लगाया जाएगा | साथ ही पुरे शहर में कोविड-टेस्टिंग को बड़े पैमाने पर की जाए, और वैक्सीनेशन से छूट रहे लोगों को वैक्सीनेट किया जाए ताकि संक्रमण से ज़्यादा गंभीर स्थिति पैदा न हो | वही बैठक में स्कूलों को बंद नहीं करने का फैसला लिया गया है और सामाजिक समारोह पर सरकार को कड़ी नजर बनाए रखे पर जोर दिया गया है |
साथ ही देश भर में बीते दिन कोरोना से 56 मरीज़ों की मौत हुई है | जिनमे से 56 मरीज़ों की मौत केरल में हुई और एक-एक मरीज़ की मौत दिल्ली, ओड़िशा और मिज़ोरम में हुई है | हालांकि इसी बीच देश भर में कोरोना से पीड़ित 1,231 मरीज़ों को ठीक किया गया है। लेकिन एक्टिव मामलों में आज एक हज़ार से भी ज्यादा यानी 1,093 मामलों की बढ़ोतरी हुई है |
देश में अब कोरोना संक्रमण के मामलों की संख्या बढ़कर 4 करोड़ 30 लाख 49 हज़ार 974 हो गयी है। जिनमें से अब तक 5 लाख 22 हज़ार 62 लोगों की मौत हो चुकी है। वहीं देश में कोरोना से पीड़ित 98.76 फ़ीसदी यानी 4 करोड़ 25 लाख 14 हजार 479 मरीज़ों को ठीक किया जा चुका है। और एक्टिव मामलों की संख्या बढ़कर 0.03 फ़ीसदी यानी 13 हज़ार 433 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 87 करोड़ 7 लाख 8 हज़ार 111 डोज दी जा चुकी हैं। जिनमें से 15 लाख 47 हज़ार 288 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 83 करोड़ 33 लाख 77 हज़ार 52 सैंपलों की जांच की जा चुकी है। जिनमें से 4 लाख 49 हज़ार 114 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 2,380 नए मामले दर्ज किए गए हैं। जिनमें दिल्ली से 1,009 मामले, केरल से 355 मामले, हरियाणा से 310 मामले, उत्तर प्रदेश से 168 मामले, महाराष्ट्र से 162 मामले, मिज़ोरम से 103 मामले, कर्नाटक से 61 मामले, तमिलनाडु से 31 मामले, पंजाब से 30 मामले, पश्चिम बंगाल से 28 मामले, राजस्थान से 25 मामले, तेलंगाना से 20 मामले, हिमाचल प्रदेश से 14 मामले और गुजरात से 13 मामले सामने आए हैं।
साथ ही, ओड़िशा से 8 मामले, उत्तराखंड से 7 मामले, मध्य प्रदेश से 6 मामले, छत्तीसगढ़ और गोवा से 5-5 मामले, झारखण्ड से 4 मामले, बिहार, चंडीगढ़ और लद्दाख से 3-3 मामले, असम और मणिपुर से 2-2 मामले और एक-एक मामला आंध्र प्रदेश, जम्मू कश्मीर और मेघालय से सामने आया है | बीते दिन पुडुचेरी, त्रिपुरा, अरुणाचल प्रदेश, सिक्किम, नागालैंड, लक्षद्वीप, अंडमान और निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva